તમારે ઘણી બધી ચીજો કરવાની હોય અને સમય ખૂબ જ ઓછો હોય ત્યારે પહેલા તો તમારા કામની પ્રાયોરિટી નક્કી કરી લો. મોટિવેશનલ સ્પીકર આશા પંડિત જણાવે છે, “તમે પ્રાયોરિટી નક્કી કરો એટલે તમારુ ફોકસ સૌથી અગત્યના કામ પર પહેલા પડે છે. નાના મોટા કામ તમે પછી પણ કરી શકો છો. તમને ખબર હોય કે તમારો કૉલેજનો પ્રોજેક્ટ પતી ગયો છે તો તમારે પછી તેની ચિંતા કરવાની જરૂર રહેતી નથી. આથી તમને વધારે બેલેન્સ્ડ અને રિલેક્સ્ડ ફીલ થાય છે. જ્યારે તમે રિલેક્સ થઈને ગરબા કરવા જાવ ત્યારે તમે વધારે એન્જોય કરી શકો છો. તમે કામ પતાવવાના બદલે તેને પાછા ઠેલતા જશો તો તમને મજા નહિ આવે. કામનું લાંબુ થતુ જતુ લિસ્ત તમારી ઊંઘ ઊડાવી દેશે. આથી તમારા કામને વ્યવસ્થિત ઓર્ગેનાઈઝ કરો.”